Վիկտոր Շատալին

Վիկտոր Վասիլևիչ Շատալին (նոյեմբերի 15, 1926(1926-11-15), Q18777948?, Q4266890?, Ատկարսկի շրջան, ԽՍՀՄ - հուլիսի 2, 2003(2003-07-02), Կիև, Ուկրաինա), սովետական, ուկրաինական նկարիչ, մանկավարժ։


== Կենսագրություն ==
Ծնվել է 1926 թվականի  նոյեմբերի 15-ին Սարատովի մարզի Զեմլյանիե Խուտորա գյուղում (նախկինում՝ Ատկարի շրջան)։ 1939 թվականից սովորել է Լենինգրադի ԽՍՀՄ արվեստի ակադեմիային կից  գեղարվեստի դպրոցում։   16 տարեկան հասակում մեկնել է ռազմաճակատ, մասնակցել Հայրենական Մեծ պատերազմին, դառնալով ՈՒկրաինական առաջին ճակատի «գնդի որդին»։ Պատերազմի ավարտից հետո կրթություն է ստացել Գեղարվեստի և ճարտարապետության ազգային ակադեմիայում, 1947—1953 թվականներին աշակերտել է   Կ.Դ. Տրոխիմենկոյին, Գ. Տիտովին, Կ. Ելևին, Մ. Ա. Շարոնովին։
Դիպլոմային աշխատանքի պաշտպանության ժամանակ Վ. Շատալինն արդեն կայացած վարպետ-նկարիչ էր, կարող էր ինքնուրույն լուծել ստեղծագործական խնդիրները։ Որպես դիպլոմային աշխատանքներ ներկայացված էին «Նովգորոդյան աշխարհազոր» (1953), «Կոլեվշինա» (1952) պատմական թեմաներով աշխատանքները,  «Եղբայրական հանդիպում» (1953), «Թաթարական ներխուժում» (1954), «Լուկյան Կոբիլիցա» (1954), «Պայքար Պերեյասլավ-Խմելնիցկիի մոտ» (1954) և այլն, որոնք ստեղծվել են ինստիտուտի վերջին դասընթացների ժամանակ և ինքնուրույն ստեղծագործության առաջին տարիներին։ Այդ աշխատանքներն առանձնանում են կոմպոզիցիոն ներդաշնակությամբ, նկարչի բարձր պրոֆեսիոնալիզմով։
Վ.Շատալինին խորը մտահոգություն էր պատճառում Հայրենական Մեծ պատերազմի թեման։ Այն ամենը, ինչ զգացել էր այդ տարիներին, արտահայտել է իր աշխատանքներում։ Կարելի է համարել, որ  «Մարտնչող ընկերներ» (1976) կտավը ինքնակենսագրական մոտիվացում ունի։ 1970- ական թվականների ավարին և  1980-ականներին նկարիչն նընտրել է ժամանակակից թեմաներ։ Դրանցից են՝ «Հյուսիսային հեքիաթը» (1977), «Անձրև է։ Երկրաբաններ» (1981), կոմպոզիտոր Գ. Մայբորոդի դիմանկարը(1977 - 1978), գրող Մ. Նագնիբիդի դիմանկարը (1979), հայտնի օդաչու, ԽՍՀՄ կրկնակի հերոս, Ավիացիայի գեներալ-գնդապետ Վ.Լավրինենկովի Դիմանկարը, որոնք արված են բարձր հմտությամբ և հոգեբանությամբ։
1957 թվականից ԽՍՀՄ նկարիչների միության անդամ է, բազմիցս ընտրվել է ԽՍՀՄ ՆՄ Խորհրդի քարտուղար և ԽՍՀՄ  Խորհրդի մշտական անդամ։  ԽՍՀՄ Արվեստի ակադեմիայի թղթակից անդամ է (1978 թվականից)։ ՈՒԱԱԻ ակադեմիկոս (1997 թվականից)։
1966-2003 թթ. աշխատել էԿիևի գեղարվեստի ինստիտուտում։ Պրոֆեսորի կոչում ստացել է 1976 թվականից։
Նա ապրել և աշխատել է հիմնականում Կիևում։ Մահացել է  2003 թվականի հուլիսի 2-ին։ Մահացել  է Կիևում, թաղված է Բայկովոմ գերեզմանատանը  (բաժին № 49ա)։


== Պարգևներ ==
(1964)

ՈՒՍՍՀ վաստակավոր նկարիչ (1967)
ՈՒՍՍՀ Տ.Գ. Շեվչենկոյի անվան ազգային մրցանակ (1984) —Պատմական-հեղափոխական, ռազմահայրենասիրական թեմաներով նկարների շարքի, ինչպես նաև ժամանակակից թեմաներով ստեղծագործությունների համար

Աշխատանքային կարմիր դրոշի շքանշան
Հայրենական պատերազմի շքանշան II աստիճանի (6.4.1985)
Ժողովուրդների բարեկամության շքանշան
«Պատվո նշան» շքանշան (24.11.1960)
Ն. Բ. Գրեկովի անվան ոսկե մեդալ
ԽՍՀՄ արվեստի ակադեմիայի արծաթե մեդալ
Արծաթե մեդալ։


== Ստեղծագործություններ ==
Բազմաթիվ Բնանկարների և թեմատիկ նկարների հեղինակ է։ Դրանցից են՝

«Հովիտներում և լեռներում» (1957);
«Մարտական առաջադրանք» (1960);
«Եկեղեցի» (1960);
«Երկիր» (1964);
«Պսկովի Կրեմլը» (1968);
«Երիտասարդ մարտիկների խմբեր» (1977);
«Հյուսիսային հեքիաթ» (1977);
Կոմպոզիտոր Գ. Նաբորոդիի դիմանկարը (1977);
«Անձրևում է» (1981);
«Դնեպրի ճակատամարտը» (1983);
«Միջին Ասիա» (1983);
«Ոտի կանգնիր հզոր երկիր» (1985);
«Առավոտյան» (1990);
«Կարպատներ» (1992);
«Քամոտ օր» (1995) և այլն;
 1974 թվականին  թողարկվեց նրա ստեղծագործությունների ժողովածուն։


== Արտաքին հղումներ ==